**Ministru kabineta noteikumu projekta „Grozījumi Ministru kabineta 2013.gada 9. jūlija noteikumos Nr.383 „Noteikumi par ēku energosertifikāciju”” tiesību akta projekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Noteikumu projekts izstrādāts pēc Ekonomikas ministrijas (turpmāk- EM) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai nodrošinātu Eiropas Parlamenta un Padomes 2010.gada 19.maija direktīvas 2010/31/ES par ēku energoefektivitāti (turpmāk – direktīva 2010/31/ES par ēku energoefektivitāti), kura aizstāj Eiropas Parlamenta un Padomes 2002. gada 16.decembra direktīvu 2002/91/EK par ēku energoefektivitāti, prasību pārņemšanu Saeimā 2012. gada 6. decembrī ir pieņemts Ēku energoefektivitātes likums, kas stājās spēkā 2013. gada 9. janvārī.  Saskaņā ar Ēku energoefektivitātes likuma 7. panta trešo daļu, 8.panta astoto daļu, 9.panta piekto daļu, 10.panta trešo daļu,11.panta trešo daļu Ministru kabinets 2013.gada 9.jūlijā apstiprināja noteikumus Nr.383 „Noteikumi par ēku energosertifikāciju” (turpmāk – noteikumi Nr. 383), kas nosaka ēku energosertifikācijas kārtību; ēkas energoefektivitātes sertifikāta un ēkas pagaidu energosertifikāta paraugu, reģistrācijas kārtību, ēku energoefektivitātes salīdzinošo vērtēšanas sistēmu; ēku energoefektivitātes klasifikācijas sistēmu; energoefektivitātes prasības un augstas efektivitātes sistēmu izmantošanas prasības gandrīz nulles enerģijas ēkām; pārbaudes kārtību un termiņus apkures sistēmām, kuru apkures katlu lietderīgā nominālā jauda ir lielāka par 20 kilovatiem, un gaisa kondicionēšanas sistēmām, kuru lietderīgā nominālā jauda ir lielāka par 12 kilovatiem. Lai ieviestu direktīvas 2010/31/ES par ēku energoefektivitāti 4. un 5.panta prasības pēc EM pasūtījuma 2013.gadā SIA „Grand Eko” izstrādāja pētījumu „Ēku energoefektivitātes prasību definēšana dažādām ēku klasēm, ņemot vērā ēku dzīves cikla izmaksas Latvijā”. Pētījuma rezultāti parādīja, ka Latvijā esošās minimālās energoefektivitātes prasības daļa no ēkām un būves elementiem  nesasniedz optimālas minimālās energoefektivitātes prasības, kā rezultātā 2014.gada 8.aprīlī tika veikti grozījumi 2011.gada 27.novembra Ministru kabineta noteikumos Nr.495 „Noteikumi par Latvijas būvnormatīvu LBN 002-01 "Ēku norobežojošo konstrukciju siltumtehnika",  lai tuvinātos izmaksu ziņā optimālām minimālajām energoefektivitātes prasībām attiecībā uz būves elementiem.Ar noteikumu projektu tiek precizētas ēku energoefektivitātes klases, noteiktas pieļaujamās prasības energoefektivitātes rādītājam apkurei jaunbūvēm, atjaunojamām un pārbūvējamām dzīvojamām un nedzīvojamām ēkām. Papildus izstrādātas un sadalītas prasības dzīvojamām ēkām, atsevišķi viendzīvokļu un divdzīvokļa veida ēkām un atsevišķi daudzdzīvokļu ēkām. Prasības un klasifikācija izstrādāta, pamatojoties uz šādiem standartēku datiem par iepriekš minētā pētījuma iekļautajām ēkām: * daudzdzīvokļu ēkai – stāvu skaits – 5; aprēķina platība – 2790,4 m2; aprēķina tilpums – 6976 m3; aprēķina temperatūra - +18oC; gaisa apmaiņa stundā – 0,75 1/h.
* viendzīvokļu un divdzīvokļa veida ēkām – stāvu skaits – 2; aprēķina platība – 167,1 m2; aprēķina tilpums – 418 m3; aprēķina temperatūra - +18oC; gaisa apmaiņa stundā – 0,54 1/h.
* Nedzīvojamām ēkām – balstoties uz pētījumā iekļauto ēku gandrīz optimālo līmeņu vidējām vērtībām šādiem ēku veidiem – pirmskolas izglītības iestādei, ārstniecības iestādei, izglītības iestādei, biroju ēkai.

Pieļaujamās prasības jaunbūvēm, atjaunojamām un pārbūvējamām ēkām izstrādātas tā, lai tās izpildāmas 2015.gada 30.jūnija Ministru kabineta noteikumos Nr.338 „Noteikumi par Latvijas būvnormatīvu LBN 003-15 „Būvklimatoloģija”” noteiktajai Alūksnes apkures sezonas klimata zonai. Noteikumu projektā izstrādāts papildus kritērijs, kas atvieglo prasību sasniegšanu ēkām, kam vidējais apkurināmās platības telpu augstums pārsniedz 3,5m. Balstoties uz Lietuvas un citu ES dalībvalstu pieredzi, kā arī EM veikto aprēķinu rezultātiem, kas parāda, ka MK noteikumos Nr.383 noteiktais ēkas energoefektivitātes rādītājs apkurei 30 kWh uz kvadrātmetru gadā gandrīz nulles enerģijas patēriņa ēkām, atsevišķiem ēku tipiem ir grūti sasniedzams un nav ekonomiski pamatots. Ar noteikumu projektu ir atsevišķi izdalīta Gandrīz nulles enerģijas ēkas klase un A klase, palielināts robežlielums energoefektivitātes rādītājam apkurei gandrīz nulles enerģijas ēkām un A klasei, nosakot robežlielumu dzīvojamām ēkām- ne vairāk kā 40 kWh uz kvadrātmetru gadā, nedzīvojamām ēkām – ne vairāk kā 45 kWh uz kvadrātmetru gadā. Vienlaikus prasības ir mīkstinātas, lai novērstu riskus nodrošināt Direktīvas 2010/31/ES 9. panta 1.punkta prasību ieviešanu, kas nosaka, ka līdz 2020. gada 31.decembrim visām jaunbūvēm jāsasniedz gandrīz nulles enerģijas ēkas līmenis un, ka līdz 2018.gada 31.decembrim, visām valsts iestāžu ēkām, kam īpašuma tiesības pieder valstij, jāsasniedz gandrīz nulles enerģijas ēkas līmenis. Ar Noteikumu projektu tiek noteiktas prasības pakāpeniskai pārejai uz gandrīz nulles enerģijas ēku būvniecību dzīvojamām un nedzīvojamām ēkām atkarībā no būvniecības ieceres apstiprināšanas laika perioda. Ar Noteikumu projektu tiek precizēta ēku energosertifikāta un pagaidu energosertifikāta forma attiecībā uz ēku klasēm, kā arī 3. pielikums, lai neatkarīgs eksperts ēku energoefektivitātes jomā varētu sastādīt energoefektivitātes priekšlikumus tādā formā, kādā nepieciešams attiecīgajā situācijā. Līdz šim priekšlikumu pielikuma forma bija noteikta, ar noteikumu projektu tiek norādīta nepieciešami ievadāmā informācija, taču noformējums atstāts neatkarīga eksperta ziņā. Papildus ekspertam iespējams norādīt tādus energoefektivitātes pasākumus, kam samazinoties viena energonesēja patēriņam, iespējams uzrādīt attiecīgi pozitīvu vai negatīvu zīmi cita energonesēja patēriņa palielinājumam vai samazinājumam. Ar Noteikumu projektu tiek precizēti termiņi energosertifikātu reģistrācijai energosertifikātu reģistrā. Energosertifikātu reģistrācija energosertifikātu reģistrā būs iespējama tikai no 2016.gada 1.janvāra, tādēļ ir jāveic grozījumi spēkā esošajās normās. Šīs normas noteica pienākumu energosertifikātu reģistrāciju veikt termiņā, kuru nebija iespējams īstenot, jo energosertifikātu reģistrs šajā termiņā nebija izstrādāts.  Ar Noteikumu projektu tiek veikti tehniski precizējumi MK noteikumos Nr.383 esošajā terminoloģijā, saskaņojot to ar jaunajā Būvniecības likumā un citu normatīvo aktu noteikto terminoloģiju.  |
|   | Projekta izstrādē iesaistītās institūcijas | Ekonomikas ministrija |
| 4. | Cita informācija |  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1.  | Sabiedrības mērķgrupas, kuras tiesiskais regulējums ietekmē, vai varētu ietekmēt |  Noteikumu projekts attiecas:* Uz neatkarīgiem ekspertiem (energoauditoriem), kuri ir tiesīgi veikt ēku energoefektivitātes novērtēšanu un izsniegt ēkas vai tās daļas energosertifikātu vai ēkas vai tās daļas pagaidu sertifikātu, kā arī veikt apkures sistēmas (apkures katlu) un gaisa kondicionēšanas sistēmas pārbaudes un izsniegt attiecīgos pārbaudes aktus.
* Uz neatkarīgiem ekspertiem: sertificētiem arhitektiem un sertificētiem būvniecības speciālistiem, kuriem ir piešķirts sertifikāts ēku konstrukciju projektēšanā vai siltumapgādes un ventilācijas sistēmu projektēšana un par kuru kompetenci veikt ēkas energoefektivitātes novērtēšanu un izsniegt ēkas vai tās daļas pagaidu energoserifikātu ir lēmusi attiecīgā sertificēšanas institūcija Administratīvā procesa likumā noteiktajā kārtībā. Projekts attiecas arī uz neatkarīgiem ekspertiem (būvniecības speciālistiem), kuriem ir izsniegts sertifikāts siltumapgādes un ventilācijas sistēmu būvdarbu vadīšanā un būvuzraudzībā un par kura kompetenci veikt apkures katlu un gaisa kondicionēšanas sistēmu pārbaudi ir lēmusi attiecīgā sertificēšanas institūcija Administratīvā procesa likumā noteiktajā kārtībā.

  Latvijā uz 2014. oktobri ir: * 89 neatkarīgi eksperti (energoauditori).
* Papildus informējam, ka Latvijā uz 2014.gada oktobri ir:

389 sertificēti būvspeciālisti ēku konstrukciju projektēšanas jomā;* 266  sertificēti būvspeciālisti siltumapgādes un ventilācijas sistēmu projektēšanas jomā;
* 774 sertificēti būvspeciālisti siltumapgādes un ventilācijas sistēmu būvdarbu vadīšanas un būvuzraudzības jomā;

835 sertificēti arhitekti. |
| 2. | Tiesiskā regulējuma ietekme uz tautsaimniecību un administratīvo slogu |  Saskaņā ar Ēku energoefektivitātes likumu, ēku energosertificēšana skar ēku būvniecībā, pārdošanā, iznomāšanā un izīrēšanā iesaistītās personas: īpašniekus, valdītājus, kā arī pašvaldību un potenciālos lietotājus (pircējus, īrniekus, nomniekus). |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav |

*Anotācijas III, IV, V sadaļa – projekts šīs jomas neskar.*

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Plānotās sabiedrības līdzdalības un komunikācijas aktivitātes saistībā ar projektu |  2014.gada 17.septembrī Noteikumu projekts elektroniski nosūtīts nozares nevalstiskajām organizācijām, Rīgas p/a „Rīgas enerģētikas aģentūrai”. |
| 2. | Sabiedrības līdzdalība projekta izstrādē |  Projekts nosūtīts:* Latvijas energoauditoru asociācijai (turpmāk-LEAA),
* Latvijas Siltuma, gāzes un ūdens tehnoloģijas inženieru savienībai (turpmāk-LSGŪTIS),
* Latvijas Arhitektu savienībai (turpmāk-LAS).
* SIA „Mācību konsultāciju centrs ABC”.
* Latvijas būvinženieru savienībai (turpmāk-LBS).
* Rīgas p/a „Rīgas enerģētikas aģentūrai”.
 |
| 3. | Sabiedrības līdzdalības rezultāti |  Rīgas p/a „Rīgas enerģētikas aģentūrai” saskaņo Noteikumu projektu bez iebildumiem.Saņemti priekšlikumi par Noteikumu projektu no LBS, LSGŪTIS, LEAA. Daļa no priekšlikumiem ņemta vērā. |
| 4. | Cita informācija |  Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar. |

Ekonomikas ministrs D. Reizniece-Ozola

Iesniedzējs:

Ekonomikas ministrs D. Reizniece-Ozola

Vīza: Valsts sekretārs R.Beinarovičs

23.10.2015. 10:00

1217

Auders, 67013287

Martins.Auders@em.gov.lv

Garkājis, 67013084

Edgars.Garkajis@em.gov.lv